Արդ, մեր առաջարկն է. ցանցային լրատվության միջոցներին հրավիրել (այո, հենց հրավիրել, ոչ թե պարտադրել) միևնույն իրավական դաշտ։ Այն է. տվյալ կայքը լրատվամիջոց կհամարվի և կօգտվի լրատվամիջոցների համար նախատեսված արտոնություններից (հավատարմագրում պետական մարմիններում, հավատարմագրում՝ ընտրություները լուսաբանելու համար, նրա լրագրողը, որպես հասարակական պարտք կատարող անձ, իր պարտականությունները կատարելիս պաշտպանված կլինի ՀՀ օրենսդրությամբ) միայն այն դեպքում, եթե կայքն իր բացման էջում կունենա թողարկման տվյալներ։ Այսինքն «Զանգվածային լրատվության մասին» ՀՀ օրենքի 11-րդ հոդվածի կարգավորումը տարածել նաև ցանցային լրատվության միջոցների վրա։